**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** III. Izmjene i dopune Odluke o davanju na korištenje javnih površina Općine Podstrana

**PRAVNI OSNOV:** Zakon o komunalnom gospodarstvu, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za komunalne poslove, prostorno uređenje i zaštitu okoliša

**PREDMET:** Obrazloženje prijedloga III. Izmjena i dopuna Odluke o davanju na korištenje javnih površina Općine Podstrana

U provedbi Odluke o davanju na korištenje javnih površina Općine Podstrana u praktičnoj primjeni pokazali su se određeni propusti kao i mogući pravci poboljšanja predmetne Odluke.

Izmjene koje se sada predlažu nisu većeg opsega, ali su značajne za njenu praktičnu primjenu.

Slijedom navedenog, predlaže se donijeti sljedeći akt:

Na temelju članka 104. Zakona o komunalnom gospodarstvu („Narodne novine“ broj 68/18, 110/18, 32/20) i članka 30. Statuta Općine Podstrana (“Službeni glasnik Općine Podstrana” broj 07/21, 21/21) Općinsko vijeće Općine Podstrana, na prijedlog općinskog načelnika, na 11. sjednici održanoj dana 06. listopada 2022. godine donosi

**III IZMJENE I DOPUNE ODLUKE**

**o davanju na korištenje javnih površina Općine Podstrana**

**Članak 1.**

U Odluci o davanju na korištenje javnih površina Općine Podstrana („Službeni glasnik Općine Podstrana“ broj 24/14, 22/15, 31/17) iza članka 33. dodaje se novi članak 33.a koji glasi:

Iznimno, za korištenje javne površine iz članka 32. i 33 ove Odluke izvan ljetne sezone, a radi održavanja prigodnih manifestacija, posebnim zaključkom načelnika može se odobriti korištenje javne površine na razdoblje do najviše 45 dana uz umanjenje naknade do 75%.

**Članak 2.**

Ove III Izmjene i dopune Odluke o davanju na korištenje javnih površina Općine Podstrana stupaju na snagu osmog dana od dana objave u „Službenom glasniku Općine Podstrana“.

KLASA: 024-02/22-01/07 Predsjednik

URBROJ: 2181-39-01-22-09 Općinskog vijeća:

Podstrana, 06. listopada 2022.godine Tomislav Buljan